stanford-oval/wikipedia huggingface dataset:
אוניברסליזם אוניטריאני

| --- | --- |
איור הגביע הדולק המשמש כלוגו של ה-UAA
איור הגביע הדולק המשמש כלוגו של ה-UAA
 שורשים, סיווג והנהגה
 דת:  אוניטריאניזם
 זרם:  דת ליברלית 
 התפלג מ:  נצרות
 מקום ייסוד:  צפון אמריקה
 תאריך ייסוד:  מאי 1961 
 הושפע מ:  אוניטריאניזם 
 מספר מאמינים:  בין 120,000 ל-600,000 (סוף שנות ה-90 של המאה ה-20)
 ארגונים ופעילות
 www.uua.org
 
שלט בחזית כנסיית UU הנמצאת ברוצ'סטר, מינסוטה, ארצות הברית
אוניברסליזם אוניטריאני (באנגלית: Unitarian Universalism; תרגום מילולי: אחדות אוניברסלית; ידועה בכינויה UU), היא זרם נוצרי ליברליסטית ופלורליסטית, שלה שורשים בנצרות הפרוטסטנטית וכן בזרם האוניטריאניזם. הכנסייה האוניברסליסטית נוסדה ב-25 במאי 1961 בצפון אמריקה בעקבות המיזוג בין "הארגון האוניטריאני האמריקאי" (נוסד ב-1825) ו"הכנסייה האוניברסליסטית האמריקאית" (1866 לערך).
היסטוריה

הכנסייה האוניברסליסטית משקפת איחוד מוסדי בין זרם האוניטריאניזם המבוסס על הנצרות, שבבסיסו האמונה באחדות האל תוך התנגדות לדוקטרינה של השילוש הקדוש, ובין זרם האוניברסליזם, המבקש לראות בכל בני האדם שווים, ללא גדרות והבחנות של שוני תרבותי; וכראויים להאצלת כללי מוסר וערכים דומים, ובכך, עומד ביחס של ניגוד ישיר לפרטיקולריזם. שם הארגון שנוצר כתוצאה מהמיזוג הוא "Unitarian Universalist Association" - ‏ UUA.
על התנועה נמתחה לעיתים ביקורת הן מבחוץ והן כתוצאה מדיאלוג פנימי בתנועה, על כך שאין בה די תוכן דתי ושפה דתית. לאורך שנות קיומה פעלה התנועה גם למען מטרות פוליטית, כולל מעורבות בתנועה לזכויות האזרח של ארצות הברית, התנועה לזכויות הומוסקסואלים, התנועה לצדק חברתי, התנועה הפמיניסטית וכן היא מפרסמת הצהרות לפעולות בנושאים כמו הסכסוך הישראלי-פלסטיני.
לפי הערכות מסוף שנות ה-90 של המאה ה-20, מספר חברי התנועה נע בין 120,000 ל-600,000 בעולם. בארצות הברית ישנן כ-1000 קהילות, ובהן כ-150,000 חברים, כאשר חלק גדול מהם מרוכזים בניו אינגלנד ובסיאטל שבוושינגטון. הקהילה בקנדה מונה 49 קהילות ו-5,000 חברים. לתנועה גם עשרות קהילות קטנות ברחבי העולם. עם חברי התנועה בעבר נמנה השחקן כריסטופר ריב.
מאפייני התרבות

בדרך כלל מאפייני התרבות מתמקדים ברוחניות, גיוון תאולוגי, שוויון, אקטיביזם, צדק חברתי, פנתאיזם, סביבתנות, אגנוסטיות ושותפות ללא הבדל בין דת, גזע ומין.
מאפייני התרבות > הגביע הבוער (Flaming Chalice)

הגביע הבוער (במקור Flaming Chalice) הוא הסמל הדתי של האוניברסליסטים האוניטריאנים. הסמל הומצא על ידי הפליט האוסטרי הנס דויטש בשנות ה-30. הסמל הפך לסמל מחתרת המסמל סולידריות עם האוכלוסיות הנרדפות באירופה. הוא אומץ בהמשך על ידי האוניברסליסטים האוניטריאנים בתאריך הייסוד של הדת.
הגביע הבוער עם השנים, קיבל משמעות גדולה בדת האוניברסליסטית האוניטריאנית, ויש אוניברסליסטים אוניטריאנים אשר חוגגים אותו כחג דתי בכך שהם מדליקים גביע בוער פעם בשנה.
אנו מדליקים גביע בוער כדי ליצור מרחב קדוש לפולחן, לתפילה, למדיטציה ולשירה. להבה בתוך גביע היא הסמל העיקרי של המסורת והאמונה האוניברסליסטית האוניטרית.
מאפייני התרבות > מפגשים

מפגשים בדרך כלל מתקיימים בכנסיות אוניברסליסטיות אוניטריאניות בימי ראשון. בימים האלו שרים שירים (בדרך כלל את השיר Spirit of Life ואת מקבץ השירים Singing the Living Tradition אשר כולל שירים מכלל הדתות עם שוויון מגדרי), אך גם עושים דיונים פוליטיים, רוחניים ומכירים את חברי הקהילה.
לעיתים קרובות במפגשים, גם מדליקים גביע בוער ולאחר מכן עושים מדיטציה או תפילה, המתבצעת על ידי מנהיג הכנסייה.
בכל סוף יום, חברי הקהילה דנים בשאלות, במה הם הרגישו במשך המפגש או בדעותיהם על סוגיה מסוימת.
אף על פי שהמפגשים מתקיימים במבני כנסייה, כל הדתות מותרות ומתקבלות באופן שווה בתוכן.
מאפייני התרבות > התבגרות (Coming of Age - COA)

בדרך כלל כשהאוניברסליסטים האוניטריאנים מגיעים לגיל 12, הם חוגגים את ההתבגרות (Coming of Age) או בקיצור (COA). הם חוגגים אותן בדרך כלל בכנסיית נוער (Youth ministry) הייחודית לדת.
במסורת, הנער שהגיע לגיל 12 מתחבר עם מבוגר או מבוגרים אוניברסליסטים הנקראים "מדריכים" (Mentors), ומבקשים מבני הנוער לחקור את הרוחניות האישית שלהם ואת המיניות שלהם בתמיכתם. המסורת ייחודית לדת האוניברסליסטית האוניטריאנית, היות שלהט"ב וחקר מיניות נחשבות לטאבו ברוב הדתות, בעוד שהאוניברסליסטים האוניטריאנים מעודדים אותן.
בתום התוכנית, בני הנוער ומדריכיהם מציגים "הצהרות אמונה" (faith statements או credo statements) - הצהרות כתובות של אמונותיהם ונקודות מבטיהם שפותחו בעת התוכנית, בנושאי מיניות, אידאולוגיה ורוחניות.
המטרה של התוכנית היא לתת לבני הנוער המשתתפים בה, למצוא את הרוחניות ואת האמת האישית שלהם.
מאפייני התרבות > קודש מים (Water Communion)

קודש מים היא מסורת חברתית הייחודית לאוניברסליסטים האוניטריאנים אשר היא החלה בשנות ה-80. במסורת, חברי הדת אוספים כמויות קטנות של מים שיש להן משמעות עבורם, או בזמן מיוחד. לאחר מכן, חברי הדת שמים את המים בקערה משותפת בשביל לחבר בינם. לרוב, המים בקערה נשמרים והופכים בהמשך השנה למים קדושים לטקסים דתיים.
יש 6 סוגי מים שאפשר להביא לקודש המים (נקרא Sixth Principle Resources). לקודש המים יש משמעות רוחנית רבה לאוניברסליסטים האוניטריאנים, והיא מקדמת את עקרונות הדת.
מאפייני התרבות > קודש פרח (Flower Communion)

קודש פרח היא מסורת חברתית הייחודית לאוניברסליסטים האוניטריאנים גם כן, והיא אחד מהמסורות הבולטות של הדת. במסורת, כל אחד מחברי הדת מביא פרח ממקום שחשוב לו, או שהפרח מסמל משהו שחשוב לו באופן אישי, ולאחר מכן הפרחים מונחים באותו מקום, מה שיוצר זר פרחים. לאחר שכולם שמים את הפרחים בזר הפרחים, חברי הדת שרים שירים (בדרך כלל השירים Sing We and Chant It, For the Flowers are Great Blessing ו-For the Flowers have the Gift of Language) ואז כל אחד לוקח פרח אחר לביתו. בדרך כלל המסורת נחגגת ביוני.
כל פרח בדת מסמל אישיות ורוחניות אחרת, וביחד בזר פרחים היא מסמלת קבוצתיות רוחנית ואידאולוגיה, מה שחברי הדת קוראים לו שולחן התייחדות (Communion Table).
לפני, בזמן ואחרי כל קודש פרח, אומרים טקסטים דתיים שונים. בדרך כלל, חברי הדת אומרים את מילות צ'פק (Čapek) שהיה ממקימי המנהג.
מאפייני התרבות > שירים > רוחניות החיים (Spirit of Life)

רוחניות החיים (Spirit of Life) הוא שיר כנסייה דתי של האוניברסליסטים האוניטריאנים והשיר המוכר ביותר שלהם. השיר נכתב ב-1981 על ידי קרולין מקדד ואף הוכרז מספר פעמים כ"המנון ה-UU".
רוחניות החיים, היכנסי בי.

שירי בליבי את התרגשות החמלה.

עופי ברוח, עלי בים;

תזוזי ביד, הביאי לחיים את צורת הצדק.

שורשים קרובים אלי; רוחות שחררו אותי;

רוח החיים, תבואי אלי, תבואי אלי.
Sing in my heart all the stirrings of compassion.
Blow in the wind, rise in the sea;
Move in the hand, giving life the shape of justice.
Roots hold me close; wings set me free;
מאפייני התרבות > שירים > שר את המסורת החיה (Singing the Living Tradition)

שר את המסורת החיה (Singing the Living Tradition) הוא אוסף שירי כנסייה דתי של האוניברסליסטים האוניטריאנים. אוסף השירים מתקיים בדרך כלל בצורה של ספר, ובתוכו נמצאים מעל ל-250 שירים ממגוון רחב של תרבויות ודתות, אך אותן שרים באופן אשר כולל את כל המינים והמגדרים ולכלל הדתות.
עקרונות

הכנסייה האוניברסליסטית דוגלת בליברליזם תאולוגי, ובחקר חופשי ואחראי אחר האמת ומשמעות החיים. חברי התנועה אינם חולקים אמונה דתית משותפת, אלא מאוחדים בצורך שלהם בצמיחה רוחנית. כך למשל, משתתפים במפגשי התנועה חברים ממגוון רחב של אמונות דתיות, ובכלל זה יהודים, נוצרים, בודהיסטים, נטוריסטים ואגנוסטים. קהילות התנועה נוטות עם זאת לשמור על מסורות נוצריות אחדות כגון קיום פולחן ביום ראשון, שכולל דרש ושירת מזמורים. כמו כן מאוחדים אנשי הקהילה סביב שבעה עקרונות בשאיפה לקדם את:
הערך והכבוד הפנימי הטמון בכל אדם;
הצדק, היושר והחמלה ביחסים בין בני אדם;
קבלת האחר ועידוד הצמיחה הרוחנית בקהילות התנועה;
חיפוש חופשי ואחראי אחר אמת ומשמעות;
הזכות למצפון והשימוש בהליך הדמוקרטי בתוך קהילות התנועה ובחברה האנושית בכלל;
המטרה של קהילה בינלאומית עם חירות, שלום וצדק לכל;
רחישת הכבוד למארג ההדדיות של הקיום כולו אשר אנו חלק ממנו
ראו גם

הומניזם דתי
אוניטריאניזם
הערות שוליים

↑  "News Release From Carole Keeton Strayhorn". Window.state.tx.us. 2004-05-24. אורכב מ-המקור ב-2008-01-19. נבדק ב-2011-02-27.
↑  Toward a Humanist Language of Reverence, באתר התנועה
↑  Toward Peace and Justice in the Middle East, באתר התנועה
↑  "Adherents.com". Adherents.com. נבדק ב-2011-02-27.
↑  icuu
↑  Concentration of Unitarians by U.S. county
↑  Unitarian, Universalist, and Unitarian Universalist (U/U) Global Headquarters and Churches, באתר התנועה
↑  In Memoriam: Christopher Reeve, Unitarian Universalist, באתר התנועה
↑  The Flaming Chalice | UUA.org, www.uua.org (באנגלית)
↑  Reginald Zottoli, The Flower Communion
↑  Spirit of Life (McDade, arr. Alexander) – The Music of Elizabeth Alexander (באנגלית אמריקאית)
↑  Our Unitarian Universalist Principles, באתר התנועה
| --- | --- |
בקרת זהויות :  NLI: 987007560922805171  LCCN: sh85139724 
גביע בוער - בדרך כלל מדליקים את הגביע הבוער בחג הצ'ליקה (Chalica) למשך 7 ימים
כנסייה אוניברסליסטית אוניטריאנית במסצ'וסטס
ילדים אוניברסליסטים אוניטריאנים בכנסיית UU בניו ג'רזי
זר פרחים בכנסייה האוניטרית בפסגת ניו ג'רזי
אירנה סאס

| --- | --- |
אין תמונה חופשית
 לידה:  13 בדצמבר 1961 (בת 62) קראקס, ונצואלה 
 מדינה:  ונצואלה 
 השכלה:  האוניברסיטה המרכזית של ונצואלה  Universidad Metropolitana 
 פרסים והוקרה:  Miss Venezuela 1981  מיס תבל 1981 
 חתימה:   
 
אירנה סאס (בספרדית: Irene Sáez; נולדה ב-13 בדצמבר 1961) היא פוליטיקאית ונצואלית. נבחרה למיס תבל 1981.
ביוגרפיה

סאס הוכתרה ב-1981 כמלכת היופי של ונצואלה, ובתחרות הבינלאומית שנערכה בניו יורק זכתה בתואר מיס תבל. לאחר כשנה של טיולים בעולם במסגרת תפקידה כמיס תבל, החלה ללמוד מדע המדינה באוניברסיטה, ושימשה כשנה כנציגה של תרבות ונצואלה באו"ם.
שימשה כשופטת בתחרות מיס תבל 1983.
ב-1992 בגיל 30 נבחרה סאס לראשות עיריית צ'אקאו (Chacao), אחת מחמש היחידות המוניציפליות של קראקס, בירת ונצואלה, וכיהנה בתפקיד זה עד 1999.
ב-1997 התמודדה בבחירות לנשיאות ונצואלה, והקימה את מפלגתה "תקוות חדשות-IRENE". מצעה התבסס על הפסקת השחיתות בממשלת ונצואלה וצמצום הבירוקרטיה. היא הפסידה בבחירות. ב-1999, לאחר ההפסד במרוץ לנשיאות, נבחרה למושלת מדינת נואבה אספרטה. היא כיהנה בתפקיד עד שנת 2000, כשהייתה בהריון.
סאס נשואה פעם שנייה, ולה בן אחד. מתגוררת בארצות הברית.
אינטרנט בקופסה

תצורה של "אינטרנט בקופסה" – הקופסה (מסומנת בחץ) מחוברת לסוללה חשמלית, ולצידה טלפון חכם, המחובר לרשת המקומית שהיא מפעילה. בטלפון, פתוח דפדפן בכתובת המקומית https://box.lan, בה מופיע המידע המאוחסן.
אינטרנט בקופסה (באנגלית: Internet-in-a-Box) היא ספרייה דיגיטלית בעלות נמוכה, המורכבת מנקודת גישה ל-Wi-Fi והתקן אחסון דיגיטלי, שמשתמשים סמוכים יכולים להתחבר אליה, ולצרוך ממנה מידע המותקן בה מקומית.
"אינטרנט בקופסה" בשימוש בטבע
מימוש הרעיון הן תוכנית הן חומרתית, השתנה מאז 2012 בעקבות מזעור השטח הפיזי שמצריך התקן האחסון והאלקטרוניקה של המכשיר. החל מ-2017 מושתתת חומרת המכשיר על ראספברי פאי וכרטיס זיכרון.
הרעיון ליצירת המכשיר נהגה על ידי בראדוק גסקיל, והוא צמח ממיזם "מחשב נייד לכל ילד" (OLPC) האמריקאי.
הספרייה הדיגיטלית

תצורות של הקופסה
2017
2018 – בעלת קיבולת אחסון של 128GB
הספרייה הדיגיטלית במכשיר מורכבת ממספר "מודולים", כאשר מודול יכול להיות מותקן מראש, או שהותקן לבחירת המשתמש. כמה דוגמאות למודולים:
ויקיפדיה בשפה מסוימת
האנציקלופדיה הרפואית של ויקיפדיה (MDWiki)
גרסה קלת-משקל אחסון של "אקדמיית קהאן"
Moodle
Nextcloud
מדיה-ויקי
PhET Interactive Simulations (אנ')
ועידות TED
קישורים כלליים

מדיה וקבצים בנושא  בוויקישיתוף
אתר האינטרנט הרשמי של אינטרנט בקופסה
מאגר הקוד הפתוח של "אינטרנט בקופסה", באתר GitHub
אינטרנט בקופסה, באתר מטא ויקי
Internet-in-a-Box Overview and Demo, הדגמה של "אינטרנט בקופסה", סרטון בערוץ "Braddock Gaskill", באתר יוטיוב (אורך: 11:40), 11 באפריל 2013 (באנגלית)
How to put the internet in a box, BBC, הפודקאסט "People Fixing The World", ‏20 באוקטובר 2020 (באנגלית)
הערות שוליים

1 2 3  Don Watkins, How to create an Internet-in-a-Box on a Raspberry Pi, opensource.com, ‏22 במאי 2017 (באנגלית)
↑  Braddock Gaskill, Internet-in-a-Box Project: Resources for the unconnected world, Southern California Linux Expo, מצגת מתוך המפגש השנתי ה-12 של SCALE, ‏23 בפברואר 2014 (באנגלית)
↑  מאגר הקוד הפתוח של "אינטרנט בקופסה", באתר GitHub
אירנה קרפלס

| --- | --- |
אין תמונה חופשית
 לידה:  ברטיסלאבה, סלובקיה
 פטירה:  ישראל
 מידע כללי
 מדינה:  צ'כוסלובקיה צ'כוסלובקיה  ישראל ישראל
 ספורט
 ענף ספורט:  שחייה תחרותית
 מועדון:  בר כוכבא ברטיסלאבה, מכבי חיפה
אירנה בן צבי קרפלס (בסלובקית: Irene Karppelesová) הייתה שחיינית יהודייה-סלובקית ישראלית. הייתה אלופה ושיאנית צ'כוסלובקיה ואלופה ושיאנית ארץ ישראל במשחי החזה.
קורות חיים

קרפלס התאמנה בשחייה במועדון בר כוכבא ברטיסלאבה.
באליפות צ'כוסלובקיה לנוער שנערכה בסוף יולי 1937 זכתה קרפלס בשתי מדליות זהב במשחה ל-50 מטר חזה ובמשחה ל-100 מטר חזה, שניהם בשיא צ'כוסלובקיה לנערות חדש. שבוע לאחר מכן, היא זכתה באליפות צ'כוסלובקיה במשחה שליחות 4x100 מטר חזה בשיא לאומי חדש. בתחרות שנערכה במרץ 1938 היא קבעה במשחה ל-400 מטר חזה ובמשחה ל-500 מטר חזה שיא לאומי חדש. באליפות צ'כוסלובקיה שנערכה בסוף יולי 1938 היא זכתה בשתי מדליות זהב, במשחה ל-200 מטר חזה בשיא לאומי חדש ובמשחה שליחות 4x100 מטר חזה בשיא לאומי חדש.
בישראל היא שחתה בקבוצת מכבי חיפה. בתחרות שחייה שנערכה במאי 1940 קבעה קרפלס במשחה ל-200 מטר חזה שיא ארץ ישראל חדש של 3:27.8 דקות. שיא זה החזיק מעמד כ-13 שנים ונשבר על ידי חיותה מרצביאק.
הערות שוליים

↑  טבלת השיאים בארץ ובחוץ לארץ, קול העם, 21 בספטמבר 1947
↑  תמונה של שחייניות בר כוכבא ברטיסלאבה, אירנה קרפלס שנייה משמאל
↑  בספורט היהודי, דבר, 26 בדצמבר 1937
↑  Dr. Peter Bučka, Ph.D, Jewish Swimming and Sports Club Bar Kochba Bratislava – the Most Successful Sports Club of Slovakia in the Interwar Period (בצ'כית)
↑  3 שיאים ארצישראליים חדשים בשחיה, הַבֹּקֶר, 27 במאי 1940
איציק כהן (בלם)

איציק כהן (נולד ב-22 באפריל 1983) הוא כדורגלן עבר ישראלי ששיחק בעמדת הבלם.
קריירה

כהן התחיל את דרכו במחלקת הנוער של מכבי חיפה, ובעונת 2001/2002 ערך את הופעת הבכורה שלו במדי הקבוצה הבוגרת של המועדון, כשנכנס כמחליף במשחק מול עירוני ראשון לציון. בעונה שלאחר מכן עבר להפועל חיפה ולאחר כשנה עבר להפועל עכו, בזמן שירותו הצבאי.
לאחר כשלוש עונות בהפועל עכו חתם כהן בעירוני קריית שמונה, ונמכר באותה עונה להכח עמידר רמת גן. ולאחר עונה, בהמלצת אורי מלמיליאן חתם בהפועל פתח תקווה. כהן העפיל עם הקבוצה לליגת העל והמשיך לשחק במדיה עונה נוספת.
לקראת עונת 2009/2010 חזר כהן להפועל עכו ושם עשה את פריצתו הגדולה, עד כך שזומן לנבחרת ישראל על ידי המאמן לואיס פרננדז, והוחתם שוב בקבוצת נעוריו, מכבי חיפה. כהן לא הצליח לתפוס מקום בהרכב הקבוצה, ובקיץ 2012 שוחרר מהמועדון. בספטמבר 2012 הושאל כהן לעירוני קריית שמונה, עמה העפיל לגמר גביע המדינה. בתום העונה חזר למכבי חיפה, אך בעונת 2013/2014 לא שיחק כלל במדי הקבוצה.
באוגוסט 2014 חתם כהן בבני סכנין, במדיה שיחק שנתיים. ב-15 ביוני 2016 חתם בהפועל כפר סבא, ובתום עונת 2016/2017 ירד עם הקבוצה לליגה הלאומית. בעונת 2017/2018 חזר להפועל פתח תקווה בליגה הלאומית, ובסופה פרש ממשחק פעיל.
משפחתו

איציק כהן הוא אחיינו של אלי כהן, כדורגלן עבר ומאמן בהווה, ואף שיחק תחת הדרכתו בהפועל עכו.
הערות שוליים

↑  דורון בן דור, ‏אחרי שנה בירוק: איציק כהן שוחרר ממכבי חיפה, באתר ONE‏, 26 ביולי 2012
| --- | --- |
בקרת זהויות :  NLI: 987007380742505171  VIAF: 3358152200824414400000   WorldCat (עם VIAF): 3358152200824414400000
איזבלה מאראגון, דוכסית מילאנו

איזבלה מנאפולי או איזבלה מאראגון (באיטלקית: Isabella di Napoli או Isabella d'Aragona; ‏2 באוקטובר 1470 - 11 בפברואר 1524) הייתה נסיכת נאפולי ודוכסית מילאנו ובארי, רעייתו של ג'אן גלאצו ספורצה. בשנות ה-70 של המאה ה-20 הועלתה השערה שהיא הדמות המצוירת בדיוקן מונה ליזה של לאונרדו דה וינצ'י. לאחר שב-2008 השערה זו נדחתה בעקבות גילוי הערתו של וספוצ'י מ-1503, העלה ב-2012 ההיסטוריון הגרמני, מייק פוכט לירסן (גר') את ההשערה כי המונה ליזה היא אכן איזבלה מאראגון.
תולדות חייה

בתו של אלפונסו השני, מלך נאפולי ואיפוליטה מריה, אחותו של לודוביקו ספורצה.
בגיל 18 נישאה ליורש דוכסות מילאנו, ג'אן גלאצו, אולם מי ששלט בפועל בדוכסות היה דודה, לודוביקו. יאקופו טרוטי, שגריר דוכסות פרארה, כתב כי היא הייתה "כה יפה וקורנת, עד כי נדמתה לשמש".
לזוג נולדו שלושה ילדים: פרנצ'סקו (1491–1512), שעבר לחצרו של לואי השביעי, מלך צרפת ב-1499; בונה ספורצה, רעייתו של זיגמונט הראשון, מלך פולין; ואיפוליטה מריה (1493–1501).
ב-1496, לאחר מותו של ספורצה, הרחיבה את הטירה שבעיר בארי ועברה להתגורר בה לאחר מכן, מ-1499 ועד מותה.
לקריאה נוספת

Maike Vogt-Lüerssen, Die Sforza III: Isabella von Aragon und ihr Hofmaler Leonardo da Vinci, Books on Demand GmbH, ISBN 978-3-8391-7110-3
 (ספר בגרמנית הטוען שאיזבלה ולאונרדו דה -וינצ'י היו נשואים בסתר)
הערות שוליים

↑  רוברט פיין הציע ב-1970 שהיא הייתה המודל למונה ליזה Payne, Robert (1979). Leonardo. London, United Kingdom: Robert Hale Ltd. pp. 137–149. ISBN 07091-7547-7.
↑  Maike Vogt-Lüerssen, Who is "Mona Lisa"? – Historical Facts and Speculations
↑  צ'ארלס ניקול, לאונרדו דה וינצ'י, עם עובד, 2007 עמוד 293
| --- | --- |
בקרת זהויות :  NLI: 987007272185505171  PLWABN: 9810678659605606  BnF: cb16614010h (data)  GND: 1011420074  ISNI: 0000 0001 1932 330X  LCCN: n86127900  NTA: 132432684  SUDOC: 164949402  VcBA: 495/158278  VIAF: 11333026   WorldCat (עם VIAF): 11333026
אחותי הקטנה

| --- | --- |

 סינגל בביצוע מתי כספי, יפה ירקוני
 מתוך האלבום "צד נוסף", "בובה מתי"
 יצא לאור:  1972
 שפה:  עברית
 אורך:  3:38 (גרסת הסינגל, 1972) 3:05 (גרסת "צד נוסף", 1980) 3:10 (גרסת "בובה מתי", 1992)
 חברת תקליטים:  "CBS"
 כתיבה:  אהוד מנור
 לחן:  מתי כספי
 עיבוד:  מתי כספי
 גרסאות כיסוי:  יפה ירקוני ‏•‏‏ אילנית ‏•‏‏ ליאורה ‏•‏‏ לורן סביר ‏•‏‏ מיקיאגי ‏•‏‏ עוזי פוקס ‏•‏‏ אופירה גלוסקא
אחותי הקטנה הוא שיר שהלחין, עיבד וביצע הזמר והמוזיקאי הישראלי מתי כספי למילותיו של הפזמונאי אהוד מנור.
כספי הלחין את השיר ליפה ירקוני עבור פסטיבל שירי הילדים השלישי, שהתקיים בחנוכה ה'תשל"ג (1972). ירקוני הופיעה לראשונה עם השיר, והוא הגיע למקום החמישי בתחרות. מייד לאחר מכן הקליט כספי את השיר בקולו על אותו פלייבק, והוציא אותו כתקליט שדרים.
כספי כלל גרסה מחודשת לשיר, בעיבוד אחר, באלבומו "צד נוסף" מ־1980. גרסה מחודשת נוספת נכללה באלבומו "בובה מתי" מ־1992.
רקע

מתי כספי הרבה לעבוד עם הפזמונאי אהוד מנור. מנור אף כינה את כספי "נפש תאומה" לו. בין השירים הרבים שהלחין כספי למילותיו של מנור: "ברית עולם", "ילדותי השנייה", "ימי בנימינה", "הנה הנה", "אחותי הקטנה", "נחליאלי" ועוד. מנור כתב שירים גם לפסטיבלי שירי הילדים. כל ילדיו זכו להנצחה בשיר (וכך גם כלבתו). השיר "אחותי הקטנה" הוא על בתו האמצעית ליבי.
יחס הביקורת

יוסי חרסונסקי כתב: ”מקצבי המוסיקה הברזילאית מעטרים גם את "אחותי הקטנה", המבוגר (מנור) שחווה מעיני אח את אחותו הקטנה”.
על שירי הילדים של מתי כספי כתב: ”בשביל מתי כספי שיר ילדים אינו משהו מתיילד או מתנחמד. הוא מאמני המוזיקה היחידים, שהצליחו לפנות לילדים ולמבוגרים כאחד, מתוך כבוד אמיתי והבנה, שיש להעניק לנמענים הצעירים מוזיקה איכותית, שהיא חלק בלתי נפרד מהיצירה שלו.
זה מתחיל בבחירת הטקסט. שיר ילדים צריך להגיע לא רק מתוך הכרת המבוגר את עולם הילד, אלא מדמיון פורה, בדיוק כפי שהיו עושים ביצירה למבוגרים”.
נועם שגב מ־ynet בחר בשיר כאחד מ־25 השירים הטובים של פסטיבלי הילדים (מתוך 87 מועמדים).
הצלחה

"אחותי הקטנה" נכנס למצעד הגל הקל ב־15 בינואר 1973 וצעד 11 שבועות, עד 2 באפריל 1973. שבועיים מתוכם עמד בראש המצעד, ב־26 בפברואר – 5 במרץ. במצעד הפזמונים העברי השנתי (תשל"ג) של התחנה השיר דורג במקום ה־20.
הצלחה > מיקומי שיא

|   ‏‏‏  מצעדים שבועיים (1973)> מדינה |   ‏‏‏  מצעדים שבועיים (1973)> מצעד |   ‏‏‏  מצעדים שבועיים (1973)> מיקום שיא |   ‏‏‏  מצעדים שבועיים (1973)>  |
| --- | --- | --- | --- |
|  ישראל | הגל הקל | 1 |  |
|   ‏‏‏  מצעדים שנתיים (תשל"ג)> מדינה |   ‏‏‏  מצעדים שנתיים (תשל"ג)> מצעד |   ‏‏‏  מצעדים שנתיים (תשל"ג)> מיקום שיא |   ‏‏‏  מצעדים שנתיים (תשל"ג)>  |
| --- | --- | --- | --- |
|  ישראל | הגל הקל | 20 |  |
ביאורים

↑  על בתו גלי כתב מנור שיר בשם הזה. השיר "בן" נכתב על בנו יהודה, ו"מי מצא את באני" נכתב על הכלבה שלו באני, שהלכה לאיבוד.
הערות שוליים

1 2  נתוני היצירה, באתר אקו"ם, בדיקה אחרונה ב־2 בדצמבר 2022
↑  "אחותי הקטנה" בביצוע יפה ירקוני, באתר יוטיוב, בדיקה אחרונה ב־4 בדצמבר 2022
↑  "אחותי הקטנה" בביצוע אילנית, 1973, באתר יוטיוב, בדיקה אחרונה ב־4 בדצמבר 2022
↑  "אחותי הקטנה" בביצוע ליאורה, באתר יוטיוב, בדיקה אחרונה ב־4 בדצמבר 2022
↑  גן הצוציקים מארח את לורן סביר, באתר יוטיוב, בדיקה אחרונה ב־4 בדצמבר 2022
↑  "אחותי הקטנה" בביצוע מיקיאגי, באתר יוטיוב, בדיקה אחרונה ב־6 בדצמבר 2022
↑  "אחותי הקטנה" בביצוע עוזי פוקס, באתר יוטיוב, בדיקה אחרונה ב־6 בדצמבר 2022
↑  "אחותי הקטנה" בביצוע אופירה גלוסקא, באתר יוטיוב, בדיקה אחרונה ב־6 בדצמבר 2022
↑  היצירה בספריה הלאומית, באתר הספרייה הלאומית, בדיקה אחרונה ב־4 בדצמבר 2022
↑  כל תולדות תחרויות הזמר (פסטיבל מספר 3), באתר festi.co.il, בדיקה אחרונה ב־5 בדצמבר 2022
↑  מתי כספי | יפה ירקוני, באתר matticaspi.co.il, בדיקה אחרונה ב־4 בדצמבר 2022
↑  ביוגרפיה של מתי כספי, באתר habama.co.il, בדיקה אחרונה ב־2 בדצמבר 2022
1 2  ביוגרפיות | אהוד מנור | אהוד מנור היה הפורה שבין פזמונאי הארץ. כתב לזמרים, ללהקות, לטלוויזיה, לקולנוע ולתיאטרון. | 1941–2005, באתר המרכז לחקר המוזיקה היהודית של האוניברסיטה העברית, בדיקה אחרונה ב־2 בדצמבר 2022
↑  יוסי חרסונסקי, בבה מתי | מתי כספי | שירי הילדים של מתי כספי, באתר יוסמיוזיק, 15 ביולי 2014, בדיקה אחרונה ב־4 בדצמבר 2022
↑  נועם שגב, 25 השירים הגדולים, באתר ynet, 5 בדצמבר 2001
↑  השיר בפזמונט, באתר פזמונט, בדיקה אחרונה ב־4 בדצמבר 2022
↑  מיקום שיא במצעד השבועי של הגל הקל (1), באתר פזמונט, בדיקה אחרונה ב־4 בדצמבר 2022
↑  המצעד השנתי לשנת תשל"ג של הגל הקל, באתר פזמונט, בדיקה אחרונה ב־5 בדצמבר 2022
אירניה

| אירניה |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: חטפיתיים
סוג:: אירניה
מין:: אירניה
שם מדעי
 Irania gutturalis ‏Guérin-Méneville, 1843

אירניה (שם מדעי: Irania gutturalis) הוא ציפור שיר קטנה ממשפחת החטפיתיים (Muscicapidae), בעבר סווג המין למשפחת הקיכליים (Turdidae). האירניה זוהתה באופן מדעי לראשונה בשנת 1843 באתיופיה. אורכה הוא קצת פחות מ-20 סנטימטרים ומזונה המועדף הוא חרקים. השם העממי והשם המדעי של הסוג "אירניה" מרמז על אזור התפוצה של הטייפ, שם המין gutturalis מלטינית ומשמעותו "של הגרון".
בישראל

בישראל האירניה נדירה ביותר עד לסכנת העלמות מקומית, אך מחוצה לה אינה מוגדרת כמצויה בסכנת הכחדה. היא נצפתה מספר פעמים מקננת במורדות הר חרמון ובמספר מועט של תצפיות זוהתה הימצאותה בערבה. החברה להגנת הטבע פעלה להצמדת טבעות זיהוי לאירניה במסגרת טיבוע ציפורים שנערך בעבר באזור החרמון אך הופסק מסיבות ביטחוניות. ב-2011 הוצמדה טבעת זיהוי לאירניה שנלכדה בערבה בנוסף הוצמדה טבעת לאירניה בשנת 2012 בירוחם. באוגוסט 2015 טובעה אירניה בירושלים
הערות שוליים

↑  אירניה באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
אירניה זכר בערב הסעודית בשנת 1993
Irania gutturalis
אופנה במדינות המערב בשנים 1930–1945

אופנה טיפוסית במהלך שנות ה-30
על האופנה במדינות המערב בשנים 1930–1945 האפילו שני אירועים גדולים באותה התקופה - השפל הגדול ומלחמת העולם השנייה. הטרנד האופנתי הבולט ביותר בתקופה זו היה הבלטה רבה יותר של הכתפיים.
אישים שהשפיעו רבות על האופנה בתקופה זו כללו בין היתר כוכבי קולנוע הוליוודים כמו פרד אסטר, קרול לומברד וג'ואן קרופורד.
תקופת המלחמה

פרק זה לוקה בחסר. אנא תרמו לוויקיפדיה ו.
תקופת הצנע במהלך מלחמת העולם השנייה הובילה למגבלות על מספר הבגדים החדשים שאנשים קנו וכמות הבדים שיצרני הבגדים יכלו להשתמש בהם. נשים שעבדו בשירות המלחמה החלו ללבוש מכנסיים כצורך פרקטי.
אופנת נשים בשנים 1930–1945 > השפעת תקופת השפל הגדול

בעקבות השפל הגדול נאלצו המעצבים לקצץ מחירים לבגדים שיוצרו על מנת להמשיך ולהיות תחרותיים, בייחוד העובדים בבתי האופנה. מעצבים נאלצו גם להשתמש בבדים מחומרים זולים יותר, ומכירה של דפוסים לשמלות גם גדלו בפופולריות משום שנשים רבות ידעו לתפור.
מגזיני האופנה העיקריים באותה העת, כולל המגזין "ווג" המשיכו לספק לנשים האופנתיות והאמידות דיווחים על מגמות האופנה הפופולריות ביותר, למרות ההשפעה של ההתרסקות הכלכלית על החברה האמריקנית. האוכלוסייה האמידה ביותר עדיין הצליחה להרשות לעצמם להמשיך ולרכוש את העיצובים האיכותיים, היקרים והנחשקים ביותר במהלך תקופת השפל הגדול.
אופנת נשים בשנים 1930–1945 > השפעת הקולנוע על אופנת הנשים

במהלך שנות השלושים ותחילת שנות הארבעים הפך הקולנוע האמריקני למקור השראה רב, בנוסף להשפעת תעשיית האופנה של פריז, על מגמות האופנה בעולם המערבי. ככל שעלתה הפופולריות של הסרטים ההוליוודיים הפכו הכוכבים לאלילים ולמודל לחיקוי של הציבור הרחב. במהלך השנים הללו בתי האופנה בפריז איבדו חלק ניכר מההשפעה שלהם בעקבות כך. רבים מהצופים בבתי הקולנוע החלו לגלות עניין באופנה בעקבות חוויית הקולנוע, כולל בגדים ותסרוקות של כוכבי קולנוע אשר הובילו למגמות אופנה שונות בעולם המערבי.
אופנת נשים בשנים 1930–1945 > אביזרים נלווים

כפפות נחשבו לפריט אופנתי חשוב במיוחד בקרב נשים בעולם המערבי בתקופה זו.
עם פרוץ מלחמת העולם השנייה ב-1939, נשים רבות רכשו תיקים עם נרתיק למסכת סינון אוויר עקב חשש מהתקפות גז רעיל.
אופנת נשים בשנים 1930–1945 > בגדי ספורט

באמצע שנות השלושים המאוחרות, בגדי הים הפכו לחשופים יותר מאלה של שנות העשרים, ולעיתים רבות כללו צוואר נמוך יותר והיו ללא שרוולים.
1933
1934
1936
1936
1936
1937
אופנה טיפוסית בשנות השלושים, 1937
1942
1943
1943
1943
1944
לורן באקול, 1945